Diari Oficial de la Generalitat Valenciana


Sumari del DOGV 602, del 05-06-1987 (1987/808929)

ORDRE d'1de juny de 1987, de la Conselleria de Treball i Seguretat Social, regulant el permis dels treballadors per tal de materialitzar l'exercici del dret al vot en les eleccions de 10 de juny de 1987.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/01/(1)/dof/vci/html**

### Dades del document

Número de DOGV
:   602

Data del DOGV
:   05-06-1987

Secció del DOGV
:   DISPOSICIONS GENERALS

Número del document
:   1987/808929


Data del document
:   01-06-1987

Organisme emissor
:   Conselleria de Treball i Seguretat Social

Tipus de document
:   Ordre

Ordre d'1 de juny de 1987, de la Conselleria de Treball i Seguretat Social, regulant el permís dels treballadors per tal de materialitzar l'exercici del dret al vot en les eleccions de 10 de juny de 1987.  
Publicat al Butlletí Oficial de l'Estat de 14 d'abril el Reial Decret 504/1987, de 13 d'abril, pel qual es convoquen eleccions de Diputats al Parlament Europea, el Reial Decret 508/1987, de 13 d'abril, de convocatòria d'eleccions locals i el Decret 16/1987, de 13 d'abril, del President de la Generalitat Valenciana, de convocatòria d'eleccions a les Corts Valencianes, i així mateix el Reial Decret 509/1987, de 13 d'abril, pel qual hom dicta normes complementàries per al desenvolupament de les esmentades eleccions el dimecres 10 de juny de 1987, i amb l'acord previ amb la Delegació del Govern en la Comunitat Valenciana, procedeix d'instrumentar les mesures corresponents pel que fa a l'horari laboral dels treballadors que no gaudesquen en el dit dia de descans setmanal, amb aquest propòsit, i tot usant de les facultats que em confereix el Decret 192/1985, de 9 de desembre, del Consell de la Generalitat Valenciana, tot seguit es dicten les mesures que regulen unificadament a les distintes províncies les condicions a què han d'ajustar-se els permisos que es concediran per exercir el dret de vot en les eleccions convocades.   
Article primer  
Les empreses en què presten llurs serveis, durant el dia 10 de juny de 1987, treballadors que tinguen la condició d'electors els concediran permís, a fi que puguen participar en les eleccions convocades per a l'esmentat dia, permís que serà retribuït per l'empresa d'acord amb allò establert a l'art. 37.3, d) de la Llei 8/80, de 10 de març. No escaurà la concessió de permís si el treballador gaudis durant tal dia del descans setmanal previst a l'art. 37 de la norma legal anteriorment esmentada.   
Article segon  
La concessió del permís a què es refereix l'apartat anterior s'ajustarà a les següents normes:   
a) Treballadors l'horari de treball dels quals no coincidesca amb el d'obertura de les meses electorals o ho faça per un període inferior a dues hores: En aquest supòsits no tindrà dret a permís retribuït.   
b) Treballadors l'horari de treball dels quals coincidesca en dues o més hores i menys de quatre amb l'horari d'obertura de les meses electorals: Gaudiran de permís retribuït de dues hores.   
c) Treballadors l'horari de treball dels quals coincidesca en quatre o més hores i menys de sis amb l'horari d'obertura de les meses electorals: Gaudiran de permís retribuït de tres hores.   
d) Treballadors l'horari de treball dels quals coincidesca en sis o més hores amb l'horari d'obertura de les meses electorals: Gaudiran d'un permís retribuït de quatre hores.   
En tots els casos anteriors, quan, per tractar-s'hi de treballadors contractats a temps parcial, aquests realitzassen una jornada inferior a l'habitual en l'activitat, la durada del permís abans ressenyat s'hi reduirà en proporció a la relació entre la jornada de treball que desenvolupen i la jornada habitual dels treballadors contractats a temps complet en la mateixa empresa.   
Correspondrà a l'empresari la distribució, sobre la base de l'organització del treball, del període en què els treballadors disposen del permís per acudir a votar.   
Article tercer  
Els treballadors per compte d'altri nomenats presidents o vocals de les meses electorals i els qui acrediten la seua condició d'interventors, tenen dret durant el dia de la votació a un permís retribuït de jornada completa, si no gaudeixen en tal data de descans setmanal, i a una reducció de la seua jornada de treball de cinc hores el dia inmediatament posterior.   
Així mateix, els qui acrediten la seva condició d'apoderats, tenen dret a un permís retribuït durant el dia de la votació si no gaudien en tal data del descans setmanal.   
Si algun dels treballadors compresos en qualsevol dels dos supòsits anteriors hagués de treballar en el torn de nit en la data inmediatament anterior a la jornada electoral, l'empresa, a petició de l'interessat, haurà de canviar-li el torn, a efecte de poder descansar la nit anterior al dia de la votació.   
Article quart  
Les reduccions de jornada com a conseqüència dels permisos establerts als anteriors apartats no suposarà minva de la retribució que per tots els conceptes vinguessen obtenintne els treballadors, servint com a justificació adequada,- d'acord, tot l'anterior, amb l'establert a l'art. 37.3 d) de l'Estatut dels Treballadors- la presentació de certificació de vot o, si s'escau, l'acreditació de la mesa electoral corresponent.   
València, 1 de juny de 1987.   
El Conseller de Treball i Seguretat Social  
MIQUEL DOMENECH I PASTOR


Còpia Permalink ELI